Source: http://www.kahvel.ee/17945/sony-tutvustas-playstation-4-mangukonsooli/
Timestamp: 2019-08-19 07:58:20+00:00

Document:
Sony tutvustas PlayStation 4 mängukonsooli* | Kahvel
Nagu eelnevalt kuulutatud, toimus 20. veebruaril Sony pressiüritus, kus räägiti natuke PlayStationi ajaloost ning kergitati PS4 saladuseloori. Sõna võtsid mitmed PS4 arendustööga seotud isikud ning mängude loojad. Ürituse põhirõhk oli järgmise põlvkonna mängukonsooli kasutuskogemuse kirjeldamisel ning uute mängude demomisel.
Ah, et milline see PlayStation 4 siis välja hakkab nägema? Me ei tea. Üllataval ja pettumustvalmistaval kombel, otsustas Sony, et PS4 üritusel pole vaja PS4 isegi prototüübi kujul näidata. Avalikuks tehti vaid pildilolev Dualshock 4 juhtpult koos Kinecti-sarnase PS4 Eye kaameraga, mis muule lisaks tajub ka puldi asukohta ruumis. Puldil on nüüdsest ka puutetundlik plaat ning Move’ilt tuttav valgusriba. Konsooli ja puldi omavaheline suhtlus toimub varasemast kiiremini ning puudu pole ka güroskoop, väike kõlar, ning pesa klappide ja mikrofoni jaoks.
Konsooli enda suhtes meid täiesti pimedasse siiski ei jäetud. Üht teist selle kohta, mis PS4 sisemuses olema hakkab, tehti ka avalikuks:
8-tuumaline 64-bitine AMD protsessor
8GB GDDR5 muutmälu (tavaliselt kasutatakse nii nobedat mälu vaid graafikakaartides)
1.84 TFLOPS jõudlusega AMD Radeon graafika
6X Blu-ray, 8X DVD optilise plaadi lugeja
USB 3, 802.11n WiFi, Bluetooth 2.1
HDMI ning isegi analoogväljund SCART ja kollane-punane-valge austajatele
Juttu ei tehtud näiteks sellest, kuidas PS4 suhtub 4K mängudesse või videotesse. Samuti ei räägitud sellest, kas vanad mängud PS4 peal töötavad. Senised kuulujutud viitavad siiski sellele, et PS4 loeb vaid PS4 plaate ning vanemate mängude mängimiseks, tuleb nad digitaalsel kujul hankida. Lootust vanade mängude sõpradel siiski on, sest teoorias on PS4 suure potentsiaaliga emulaator.
Kasutuskogemuse parendamiseks on kasutusele võetud üht-teist innovaatilist. Sony sõnul hakkavad ka mahult suurimad PS4 mängud toetama funktsiooni, mil mängust installitakse vaid väike jupp, mis on piisav, et mängimist alustada. Seejärel laadib konsool taustal ülejäänud sisu alla, kasutaja mängu segamata. Samuti on rõhku pandud videote loomisele ja jagamisele. Sony idee oli, et videoklippi mängust oleks sama lihtne teha ning jagada kui lihtsat ekraanitõmmist. Et asi võimalikult kerge oleks, pandi Dualshock 4 puldile ka jagamise nupp, mida vajutades saab eelnenud mängust kiirelt video teha ning seda üles laadima hakata, samal ajal mängu jätkates.
See sama kiip, mis tegeleb taustal üles-alla laadimisega, saab ka “üksi” hakkama. Kui konsooli ainus ülesanne on mitmekümne gigabaidist mängu alla laadida, saab ta siseneda energiasäästlikusse režiimi, kus palju muud ei toimugi ning konsool oleks justkui välja lülitatud.
Sony Playstation 4 plaanitakse poelettidele saada selle aasta lõpus, enne pühi.
Jääme huviga ootama, kuidas Microsoft Sonyle vastu kavatseb astuda. Nintendoga on lood keerulisemad.
[stream provider=youtube flv=http%3A//www.youtube.com/watch%3Fv%3D5hjx2Sd52U4 img=x:/img.youtube.com/vi/5hjx2Sd52U4/0.jpg embed=false share=false width=640 height=360 dock=true controlbar=over bandwidth=high autostart=false /]
Allikad: Engadget, TheVerge 1, 2
Märksõnad: amddualshock 4playstationps4radeonsony
Eelmine lugu HTC One näitab jõudlustestides klassi
Järgmine lugu Üleriigiline elektriautode kiirlaadijate võrgustik ametlikult avatud

References: PS4
 PS4
 PS4
 PS4
 PS4
 PS4
 PS4
 PS4
 PS4
 PS4
 PS4
 PS4